Òglowò rzecze „jachac autã na dłëdżich widach”. Jak dejadë mówimë na to, co daje nen wid? Kòl Zëchtë stoji napisónô neòzemantizna lépiã (S II 335), Trepczik pòdôwô słowò jinternacëjonalné a przë tim szlachùjącé z pòlsczim: reflektór. Jeżlë chòdzy ò włączenié widu, téj pòsłużimë sã wedlë Zëchtë prztikã (S IV 208) abò widôczã (S VI 149), a wedle Trepczika gasnikã abò przekrãtnikã. To òstatné słowò je jim òbù spólné.